อภิสิทธิ์ เวชชาชีวะ

| อภิสิทธิ์ เวชชาชีวะม> ป.ช. ม.ว.ม. |
| --- | --- |
อภิสิทธิ์ ใน พ.ศ. 2553

นายกรัฐมนตรีไทย คนที่ 27
ดำรงตำแหน่ง 17 ธันวาคม พ.ศ. 2551 – 5 สิงหาคม พ.ศ. 2554 (2 ปี 7 เดือน 19 วัน)
กษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รอง:  ดูรายชื่อ สุเทพ เทือกสุบรรณ กอร์ปศักดิ์ สภาวสุ สนั่น ขจรประศาสน์ ไตรรงค์ สุวรรณคีรี 
ก่อนหน้า: ชวรัตน์ ชาญวีรกูล (รักษาการ)
ถัดไป: ยิ่งลักษณ์ ชินวัตร
รัฐมนตรีประจำสำนักนายกรัฐมนตรี
ดำรงตำแหน่ง 14 พฤศจิกายน พ.ศ. 2540 – 17 กุมภาพันธ์ พ.ศ. 2544 (3 ปี 3 เดือน 3 วัน)
นายกรัฐมนตรี: ชวน หลีกภัย
ผู้นำฝ่ายค้านในสภาผู้แทนราษฎร
ดำรงตำแหน่ง 23 เมษายน พ.ศ. 2548 – 19 กันยายน พ.ศ. 2549 (1 ปี 4 เดือน 27 วัน)
นายกรัฐมนตรี: ทักษิณ ชินวัตร
ก่อนหน้า: บัญญัติ บรรทัดฐาน
ดำรงตำแหน่ง 27 กุมภาพันธ์ พ.ศ. 2551 – 17 ธันวาคม พ.ศ. 2551 (9 เดือน 19 วัน)
นายกรัฐมนตรี: สมัคร สุนทรเวช สมชาย วงศ์สวัสดิ์
ดำรงตำแหน่ง 16 กันยายน พ.ศ. 2554 – 9 ธันวาคม พ.ศ. 2556 (2 ปี 2 เดือน 23 วัน)
นายกรัฐมนตรี: ยิ่งลักษณ์ ชินวัตร
ถัดไป: สมพงษ์ อมรวิวัฒน์
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 6 มกราคม พ.ศ. 2544 – 5 มิถุนายน พ.ศ. 2562 (18 ปี 4 เดือน 30 วัน) แบบสัดส่วน 23 ธันวาคม พ.ศ. 2550 - 10 พฤษภาคม พ.ศ. 2554   (3 ปี 4 เดือน 17 วัน)
สมาชิกสภาผู้แทนราษฎร กรุงเทพมหานคร
ดำรงตำแหน่ง 22 มีนาคม พ.ศ. 2535 – 9 พฤศจิกายน พ.ศ. 2543 (8 ปี 7 เดือน 18 วัน)
เขตเลือกตั้ง: เขต 6 (2535)เขต 5 (2538,2539)
หัวหน้าพรรคประชาธิปัตย์
ดำรงตำแหน่ง 5 มีนาคม พ.ศ. 2548 – 24 มีนาคม พ.ศ. 2562 (14 ปี 19 วัน)
ก่อนหน้า: บัญญัติ บรรทัดฐาน
ถัดไป: จุรินทร์ ลักษณวิศิษฎ์
 
ข้อมูลส่วนบุคคล
เกิด: มาร์ค อภิสิทธิ์ เวชชาชีวะ 3 สิงหาคม พ.ศ. 2507 (60 ปี) เมืองนิวคาสเซิล สหราชอาณาจักร
สัญชาติ: ไทย, อังกฤษ
พรรคการเมือง: อิสระ
การเข้าร่วม พรรคการเมืองอื่น: ประชาธิปัตย์ (2535–2566)
คู่สมรส: พิมพ์เพ็ญ ศกุนตาภัย (สมรส 2531)
บุตร: ปราง ปัณณสิทธิ์
บุพการี: อรรถสิทธิ์ เวชชาชีวะ (บิดา) สดใส เวชชาชีวะ (มารดา)
ญาติ:   อลิสา วัชรสินธุ (พี่สาว)  งามพรรณ เวชชาชีวะ (พี่สาว) 
ศิษย์เก่า: วิทยาลัยเซนต์จอห์น อ็อกซ์ฟอร์ด มหาวิทยาลัยรามคำแหง
วิชาชีพ: นักการเมือง นักเศรษฐศาสตร์ อาจารย์มหาวิทยาลัย
ทรัพย์สินสุทธิ: 116.9 ล้านบาท (พ.ศ. 2562)
ลายมือชื่อ: 
เว็บไซต์: http://www.abhisit.org
ยศที่ได้รับการแต่งตั้ง
รับใช้:  ไทย
สังกัด: กองทัพบก
ยศ:  ร้อยตรี

อภิสิทธิ์ เวชชาชีวะ ม.ป.ช. ม.ว.ม. (เกิด 3 สิงหาคม พ.ศ. 2507) เป็นนักการเมืองชาวไทย อดีตนายกรัฐมนตรีไทย คนที่ 27 อดีตรัฐมนตรีประจำสำนักนายกรัฐมนตรี อดีตโฆษกประจำสำนักนายกรัฐมนตรี ในรัฐบาล ชวน หลีกภัย, อดีตผู้นำฝ่ายค้านในสภาผู้แทนราษฎร 3 สมัย อดีตสมาชิกสภาผู้แทนราษฎร 9 สมัย อดีตหัวหน้าพรรคและอดีตสมาชิกพรรคประชาธิปัตย์
อภิสิทธิ์เกิดที่ประเทศอังกฤษ เข้าวิทยาลัยอีตัน และสำเร็จการศึกษาปริญญาตรีและปริญญาโทจากมหาวิทยาลัยออกซฟอร์ด เขาได้รับเลือกเป็นสมาชิกสภาผู้แทนราษฎรกรุงเทพมหานคร ใน พ.ศ. 2535 ขณะอายุได้ 27 ปี และได้ดำรงตำแหน่งหัวหน้าพรรคประชาธิปัตย์หลังพรรคแพ้การเลือกตั้งเป็นการทั่วไป พ.ศ. 2548 อภิสิทธิ์ได้รับการลงมติเลือกนายกรัฐมนตรีไทย ธันวาคม พ.ศ. 2551 เป็นนายกรัฐมนตรีเมื่อเดือนธันวาคม พ.ศ. 2551 ในวัย 44 ปี หลังศาลรัฐธรรมนูญยุบพรรคพลังประชาชนและพรรคร่วมรัฐบาล เขาเป็นนายกรัฐมนตรีอายุน้อยที่สุดในรอบกว่า 60 ปี อย่างไรก็ตาม การเปลี่ยนแกนนำพรรคจัดตั้งรัฐบาลกระทันหันในเวลานั้นก่อให้เกิดเสียงวิจารณ์ว่ากองทัพมีส่วนจัดตั้ง
อภิสิทธิ์เป็นนายกรัฐมนตรีในห้วงวิกฤตการณ์การเงินโลก และความตึงเครียดทางการเมืองในประเทศที่เพิ่มสูงขึ้น ขณะดำรงตำแหน่ง เขาเสนอ "วาระประชาชน" ซึ่งมุ่งสนใจนโยบายซึ่งมีผลต่อสภาพความเป็นอยู่ของพลเมืองชนบทและผู้ใช้แรงงานของไทยเป็นหลัก เขาออกมาตรการกระตุ้นเศรษฐกิจสองประการสำคัญ คือ โครงการพัฒนาโครงสร้างพื้นฐานสามปีมูลค่า 4 หมื่นล้านดอลลาร์สหรัฐ และโครงการให้เงินอุดหนุนและแจกเงินมูลค่า 3 พันล้านดอลลาร์สหรัฐ ยุคอภิสิทธิ์มีการปิดเว็บไซต์และสถานีวิทยุเป็นจำนวนมาก ตลอดจนจับกุมและปิดปากบุคลากรสื่อ ผู้ต่อต้านและหัวหน้าแรงงานจำนวนมาก โดยอ้างความผิดต่อองค์พระมหากษัตริย์ไทย จากรายงาน พ.ศ. 2553 ฮิวแมนไรตส์วอตช์เรียกยุคอภิสิทธิ์ว่า "มีเซ็นเซอร์มากที่สุดในประวัติศาสตร์ไทยล่าสุด" และ ฟรีดอมเฮาส์ ลดระดับอันดับเสรีภาพสื่อของไทยลงเหลือ "ไม่เสรี"
 อภิสิทธิ์ยังสนับสนุนมาตรการต่อต้านการฉ้อราษฎร์บังหลวง แต่รัฐมนตรีหลายคนกลับมีเรื่องอื้อฉาวทางการเมือง และมาตรการกระตุ้นเศรษฐกิจหลายส่วนถูกวิจารณ์ว่าฉ้อราษฎร์บังหลวง
รัฐบาลอภิสิทธิ์เผชิญการประท้วงใหญ่ในเดือนเมษายน พ.ศ. 2552 และเดือนเมษายนและพฤษภาคม พ.ศ. 2553 อภิสิทธิ์ดำเนินโครงการปรองดองเพื่อสืบสวนเหตุสลายการชุมนุม แต่การทำงานของคณะกรรมการสืบสวนข้อเท็จจริงกลับถูกทหารและหน่วยงานของรัฐขัดขวาง กองทัพไทยปะทะกับกัมพูชาหลายครั้งระหว่าง พ.ศ. 2552−2553 ซึ่งเป็นการสู้รบนองเลือดที่สุดในรอบกว่าสองทศวรรษ เหตุความไม่สงบในชายแดนภาคใต้บานปลายขึ้นระหว่างรัฐบาลอภิสิทธิ์ และรายงานการทรมานและการละเมิดสิทธิมนุษยชนเพิ่มขึ้น
หลังแพ้การเลือกตั้งเป็นการทั่วไป พ.ศ. 2554 เขาได้ลาออกจากตำแหน่งหัวหน้าพรรคในวันที่ 4 กรกฎาคม พ.ศ. 2554 แต่ได้รับเลือกใหม่ในเดือนสิงหาคม ปีเดียวกัน เมื่อวันที่ 8 ธันวาคม พ.ศ. 2556 สมาชิกสภาผู้แทนราษฎรพรรคประชาธิปัตย์ลาออกทั้งหมด ในเดือนเดียวกัน เขาถูกตั้งข้อกล่าวหาฆ่าคนจากการสลายการชุมนุมเมื่อ พ.ศ. 2553 ซึ่งทำให้มีผู้เสียชีวิต 90 คน
หลังพ้นตำแหน่งนายกรัฐมนตรี เขาชนะการหยั่งเสียงเป็นหัวหน้าพรรคอีกครั้ง อย่างไรก็ตาม ภายหลังจากผลการเลือกตั้งทั่วไป พ.ศ. 2562 ไม่เป็นไปตามเป้าหมาย จึงประกาศลาออกจากตำแหน่งหัวหน้าพรรค และได้ลาออกจากสมาชิกพรรคเมื่อปี พ.ศ. 2566